CELEX: 62009TN0513
Language: sk
Date: 2009-12-22 00:00:00
Title: Vec T-513/09: Žaloba podaná 22. decembra 2009 — Baena Grupo/ÚHVT — Neuman a Galdeano del Sel (dizajny)

27.2.2010   
            
            
               SK
            
            
               Úradný vestník Európskej únie
            
            
               C 51/37
            
         Žaloba podaná 22. decembra 2009 — Baena Grupo/ÚHVT — Neuman a Galdeano del Sel (dizajny)
   (Vec T-513/09)
   2010/C 51/72
   Jazyk žaloby: španielčina
   
      Účastníci konania
   
   
      Žalobkyňa: José Manuel Baena Grupo, SA (Santa Perpètua de Mogoda, Španielsko) (v zastúpení: A. Canela Giménez, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom ÚHVT: Herbert Neuman a Andoni Galdeano del Sel (Tarifa, Španielsko)
   
      Návrhy žalobkyne
   
   
               —
            
            
               vyhovieť žalobe podanej proti rozhodnutiu tretieho odvolacieho senátu Úradu pre harmonizáciu vnútorného trhu (ÚHVT) zo 14. októbra 2009 vo veci R 1323/2008-3,
            
         
               —
            
            
               zrušiť rozhodnutie ÚHVT,
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Zapísaný dizajn Spoločenstva, ktorý je predmetom návrhu na výmaz: zapísaný dizajn Spoločenstva č. 000 426 895-0002 pre „ozdoby na tričkách, na šiltovkách, na nálepkách, na tlačivách, vrátane reklamného materiálu.“
   
      Majiteľ dizajnu Spoločenstva: žalobkyňa.
   
      Účastník, ktorý sa domáha výmazu dizajnu Spoločenstva: Herbert Neuman a Andoni Galdeano del Sel.
   
      Práva z ochrannej známky, označenia alebo dizajnu účastníka, ktorý sa domáha výmazu: obrazová ochranná známka Spoločenstva č. 1 312 651 pre výrobky zaradené do tried 25, 28 a 32 v zmysle Niceskej dohody.
   
      Rozhodnutie výmazového odboru: vyhovenie návrhu a výmaz dizajnu.
   
      Rozhodnutie odvolacieho senátu: zrušenie napadnutého rozhodnutia, rozhodnutie vo veci na základe oprávnenia podľa článku 60 ods. 1 nariadenia č. 6/2002 o dizajnoch spoločenstva a vymazanie dizajnu Spoločenstva.
   
      Dôvody žaloby: nesprávny výklad článku 6 ods. 1 nariadenia č. 6/2002.